yakhyo/uz-wiki huggingface dataset:
Liviu Dragnea

Liviu Dragnea (1962-yil 28-oktyabrda tugʻilgan, Gratia, Teleorman, Ruminiya) – ruminiyalik sotsial-demokrat siyosatchi.

U Buxarest politexnika institutini tamomlagan, siyosiy faoliyatini 1996-yilda shahar kengashi deputati etib saylanganidan soʻng boshlagan, 2000-yilda Demokratik partiyadan chiqib, Sotsial-demokratik partiyaga (PSD) qoʻshilgan.2008-yilgi parlament saylovlaridan soʻng u Emil Boc boshchiligidagi koalitsion hukumatda PSD vazirlari koordinatori boʻldi, 2009-yil yanvar oyida Ichki ishlar vaziri boʻldi, biroq 3 hafta oʻtgach, oʻz loyihalarini moliyalashtirish uchun moliyaviy resurslar yoʻqligi sababli isteʼfoga chiqdi. Mintaqaviy rivojlanish va davlat boshqaruvi vaziri va Viktor Ponta hukumatlarida Bosh vazir oʻrinbosari boʻlgan. Ponta PSD prezidentligidan isteʼfoga chiqqanidan soʻng saylangan prezident, u 2016-yilda Oliy sud tomonidan 2012-yilgi referendumda saylovlarni soxtalashtirishda ayblangan. 2016-yilgi parlament saylovlarida uning partiyasi gʻalaba qozongan boʻlsa ham, u bosh vazirlikka nomzod boʻlgan, biroq prezident Klaus Iohannisga sudlanganligi sababli hukumatni shakllantirish topshirilmagan va u parlament spikeri etib saylangan.

Vazifalar 
Hukumat

 2009-yil 20-yanvar – 2009-yil 11-fevral : Ichki ishlar va maʼmuriyat vaziri
 2012-yil 21-dekabr – 2014-yil 17-dekabr : Bosh vazir oʻrinbosari
 2012-yil 21-dekabr – 2015-yil 15-may : Hududiy rivojlanish va davlat boshqaruvi vaziri

Partiya boshqaruvi

 2015-yil 22-iyul – 2019-yil 27-may : Sotsial-demokratik partiyasi raisi

Kengash

 2012-yil dekabr – 2019-yil 27-may : Deputat
 2016-yil 21-dekabr – 2019-yil 27-may : Assambleya spikeri

Yashayotgan insonlar
1962-yilda tugʻilganlar
Lyudvig Feyerbarx

Lyudvig Feyerbax (1804-1872 yy.) — nemis mumtoz falsafasining yana bir vakili.

Asarlari 
«Gegel falsafasining tanqidiga doir», «Xristianlikning mohiyati», «Falsafani izoh qilish bo‘yicha dastlabki tezislar»,«Kelajak falsafasining asosiy qoidalari».

Hayoti 
Feyerbax taniqli adliya xodimi oilasida tug‘ilgan. Dastlab u diniy yo‘lni tanlagan va shu yo‘nalish bo'yicha o‘qishga kirgan. Biroq bir yildan keyin o‘qishni tashlagan va Berlinga borib, u yerdagi universitetga o‘qishga kirgan. Bu yerda Feyerbax anchagina obro'-e'tiborga ega bo'lgan Gegel ma'ruzalarini eshitgan va uning izidan borib gegelchilarga qo'shilgan.

Falsafiy taʼlimot va qarashlari 

Feyerbax ilk falsafiy asarlaridayoq Gegel taʼlimotiga shubha bilan qaraydi va asta-sekin undan uzoqlasha boradi. Feyerbax XIX asrning 30-yillari oxirida yozgan „Gegel falsafasining tanqidiga doir“ asarida tabiatni, materiyani gʻoyaviylik asosida yotuvchi reallik sifatida talqin qiladi. 40-yillarda nashr etgan kitoblarida „Xristianlikning mohiyati“ (1841-yil), „Falsafani izoh qilish bo‘yicha dastlabki tezislar“ (1842-yil). „Kelajak falsafasining asosiy qoidalari“ (1843-yil). Feyerbax idealistik va diniy qarashlarni qattiq tanqid qiladi. Feyerbax fikricha, tafakkurning borliqqa munosabati falsafaning bosh masalasi ekan, demak, falsafa inson mohiyati to‘g‘risidagi taʼlimot boʻlishi kerak, chunki insondan boshqa fikrlovchi bironta jonzot yoʻq. Tafakkurning borliqqa munosabati masalasi esa faqat inson faoliyati jarayonida hal qilinadi. Feyerbax falsafasi insonga qaratilgan, shu bois u antropologik falsafa deyiladi. „Inson borliq va tafakkur birligining subyekti, asosi qilib olingandagina, bu birlikni haqiqiy deyish mumkin“,-deb yozgan Feyerbax. Maʼlumki, Gegel insondan tashqaridagi mutlaq g‘oya — dunyoviy aql to‘g‘risida taʼlimot yaratgan edi. Feyerbax insondan tashqarida mavjud aql to‘g‘risidagi qarashlarni, demak, Gegel va uning izdoshlarini tahqid qilgan. Tabiatning mahsuli boʻlgan inson aqliy faoliyatning real subyekti, degan g‘oyaga tayangan Feyerbax olamni yaratuvchi, hamma insonni sezguvchi va bilguvchi ilohiy kuch — Xudoning mavjudligini inkor qilgan. Din, uning fikricha, insonni o‘limidan keyin qutqarishga qaratilgan, yaʼni insonning narigi dunyosi to‘g‘risidagi taʼlimot, falsafa esa, undan farqli o‘laroq, insonning yashab turgan dunyosini, insonning yerdagi mohiyatini o‘rganadigan ilmiy yo‘nalishdir, chunki narigi dunyoning o‘zi yo‘q. Shu fikrdan kelib chiqqan Feyerbax falsafa din bilan emas, balki tabiat to‘g‘risidagi fanlar bilan yaqin aloqada bo‘lishi kerak, deb hisoblagan.

Adabiyotlar 

Gʻarb falsafasi tarixi Toshkent 2018

 

1804-yilda tugʻilganlar
Tomáš Ujfaluši

Tomáš Ujfaluši (; 1978-yil 24-martda tugʻilgan) — Chexiyalik sobiq professional futbolchi. Markaziy himoyachi yoki oʻng qanot himoyachisi sifatida harakat qilgan.

Klublardagi faoliyati

Ilk faoliyati / Hamburg / Fiorentina 
Chexoslovakiyaning Rýmařov shahrida tugʻilgan Ujfaluši 18 yoshida SK Sigma Olomouc bilan professional debyut qilgan. 2000-yil dekabr oyida chet elga koʻchib oʻtdi va Germaniyaning Hamburger SV klubi bilan shartnoma imzoladi. Debyuti 10-dekabr kuni „Energie Cottbus“ ga qarshi oʻyinda boʻldi, 2:1 hisobida gʻalaba qozonishdi. Oʻsha mavsumdagi 17 uchrashuvdan 16 tasida toʻliq 90 daqiqa oʻynadi.

2002—2003-yillarda Ujfaluši Hamburg bilan ligada toʻrtinchi oʻrinni egalladi, ammo keyingi mavsumda jamoa sustlashdi (Bundesligada 50 ta gol oʻtkazib yubordi). Keyinchalik, ACF Fiorentina bilan shartnoma imzolab, A Seriyaga qaytdi.

Atlético Madrid 

2008-yilda Ujfaluši Atlético MadridAtlético Madridga erkin agent sifatida qoʻshildi va poytaxt jamoasi bilan La Ligada toʻrtinchi oʻrnni egalladi.

Galatasaray 
2011-yil 20-iyun kuni 33 yoshli Ujfaluši Superliganing Galatasaray klubi bilan 2 million yevro evaziga shartnoma imzoladi. Birinchi mavsumida asosiy tarkib oʻyinchisi boʻlgan. Fenerbahche SK bilan kechgan uchrashuvda (0:0) qizil kartochka olgdi.

2012—2013-yil oxirida „Galatasaray“ni tark etdi. Dekabr oyida 35 yoshida vataniga Sparta Pragaga qaytdi, keyin nafaqaga chiqdi.

Xalqaro faoliyati 

Ujfaluši Chexiya terma jamoasi safida UEFA Yevro-2004da toʻrtta oʻyinda maydonga tushgan. 2006-yilgi FIFA Jahon chempionatida — guruh bosqichidan chiqishda Ganaga qarshi oʻyinda maydondan chetlatilgan.

Milliy terma jamoada to‘qqiz yil o‘ynab, sardorlik maqomiga ega bo‘ldi. Ujfaluši Chexiya terma jamoasi Jahon chempionati saralash bahslarida 1-aprel Slovakiyadan mag‘lubiyatga uchraganidan so‘ng 2009-yil 8-aprelda yana besh futbolchi hamrohligida restoranga tashrif buyurgani uchun tanqidga uchragach, xalqaro faoliyatini yakunladi.

Faoliyat statistikasi

Klub

Xalqaro

Xalqaro gollari 

 DFB-Ligapokal: 2003-yil

 UEFA Yevropa ligasi: 2009—2010
 UEFA Superkubogi: 2010-yil

 Superliga: 2011—2012, 2012—2013
 Turkiya Superkubogi: 2012

Individual

 Superliganing eng yaxshi himoyachisi: 2011—2012

Manbalar 

Ispaniyadagi muhojir futbolchilar
Italiyadagi muhojir futbolchilar
UEFA Yevro 2008 oʻyinchilari
FIFA Jahon chempionati 2006 oʻyinchilari
UEFA Yevro 2004 oʻyinchilari
La Liga oʻyinchilari
Serie A futbolchilari
Futbol himoyachilari
Chexiya futbolchilari
Yashayotgan insonlar
1978-yilda tugʻilganlar
Erkak futbolchilar
Conor Bradley

Conor Bradley (2003-yil, 9-iyulda tugʻilgan) — Shimoliy Irlandiyalik futbolchi, Bolton Wanderers klubi va Shimoliy Irlandiya terma jamoasida oʻng qanot himoyachisi, Liverpool klubidan ijaraga olingan.

Klubdagi faoliyati 
Bradley oʻzining faoliyatini toʻqqiz yoshida ona shahrining „St Patrickʼs“ klubida boshlagan. U 2019-yilda ikki yillik stipendiya dasturi boʻyicha Angliyaning „Liverpool“ klubi yoshlar akademiyasiga qoʻshilishdan oldin „Dungannon United Youth“ va „Dungannon Swifts“ jamoalarida futbol oʻynagan. Biroq, klub safida qoʻshilganidan bir yil oʻtgach, u „Liverpool“ bilan 2023-yilgacha uch yil davom etgan birinchi professional shartnomasini imzoladi.

U 2021-yil iyul oyida VfB Stuttgart bilan mavsumoldi o‘rtoqlik o‘yinida „Liverpool“ning asosiy jamoasi safida debyut o‘yinini o‘tkazdi va 30 daqiqa mobaynida maydonda harakat qildi. U shuningdek, 9-avgust kuni CA Osasuna klubiga qarshi oʻtkazilgan mavsumoldi soʻnggi oʻrtoqlik uchrashuvida 80-daqiqada zaxiradan maydonga tushgan. U 2021-yil sentyabrida „Norwich City“ klubiga qarshi Carabao kubogi doirasida „Liverpool“ safidagi ilk professional o‘yinini o‘tkazdi va 1954-yilda Sammy Smythdan keyin „Liverpul“ safida raqobatbardosh o‘yinda maydonga tushgan birinchi shimoliy irlandiyalik futbolchiga aylandi.

2022-yilning 21-iyunida Bradley Birinchi Liga jamoasi Bolton Wanderers bilan mavsumiy ijara asosida shartnoma imzoladi va 30-iyul kuni klub safida Ipswich Town klubiga qarshi 1:1 hisobida durang bilan yakunlangan oʻyinda debyut qildi. U oʻzining klub safidagi ilk golini 9-avgust kuni Angliya liga kubogi doirasidagi „Salford City“ klubiga qarshi oʻyinda (5:1) kiritgan. Bir hafta oʻtgach, u oʻzining Birinchi ligadagi golini Morecambe F.C klub qarshi oʻyinda urdi, uning gol oʻyinda yagona gol sifatida saqlanib qoldi va jamoasi 1:0 hisobida gʻalaba qozondi.

Xalqaro faoliyati 
Bradley 2018-yilda Shimoliy Irlandiyaning 16 yoshgacha boʻlgan terma jamoasi safida oʻynagan va Victory Shield gʻolibi boʻlgan jamoa sardori boʻlgan. Keyingi yili u 17 yoshgacha boʻlgan jamoada, shu jumladan 2019-yilda 17 yoshgacha boʻlganlar oʻrtasidagi Yevropa chempionati saralashida maydonga tushgan.

2021-yilning may oyida Bradley Shimoliy Irlandiyaning asosiy terma jamoasi safiga Malta va Ukrainaga qarshi oʻrtoqlik oʻyinlariga chaqirildi. U xalqaro maydondagi debyutini 30-may kuni Maltaga qarshi oʻtkazdi va Stuart Dallas oʻrniga 85-daqiqasida zaxiradan maydonga tushdi. Klagenfurtda boʻlib oʻtgan o‘yin Shimoliy Irlandiyaning 3:0 hisobidagi g‘alabasi bilan yakunlandi.

Shaxsiy hayoti 
Bradley Castlederg, County Tyroneda tugʻilgan.

Faoliyat statistikasi

Klub

Xalqaro

Yutuqlari 
Liverpool Academy

 Kattalar Lancashire kubogi: 2021-22

Manbalar 

Futbol yarim himoyachilari
Shimoliy Irlandiya futbolchilari
Yashayotgan insonlar
2003-yilda tugʻilganlar
Liverpool F.C. futbolchilari
Angliya Premyer-ligasi futbolchilari
Ijtimoiy mobillik

IJTIMOIY MOBILLIK-kishilar va ij- timoiy guruhlarning turli pozitsiyalarni egalla- shi, ijtimoiy oʻrin almashinuvini anglatuvchi tushuncha. Mobillik kishilarning ijtimoiy mav- ken daromad darajasi, taʼsir doirasi va hoki- miyatga mansubligiga qarab vertikal yoki gorizon- tal mobillik boʻlishi mumkin. Gorizontal Ijtimoiy mobillik individlar ijtimoiy holatining yuqorida koʻrsa- tilgan oʻlchovlariga dahldor boʻlmaydi. Ijtimoiy mobillik tushunchasi fanga birinchi boʻlib P. A. Sorokin tomoni- dan kiritilgan. Ijtimoiy mobillik jamiyatning "ochiq yoki "yopiq ekanligini koʻrsatuvchi indikator sifati- da (mobillik indeksi) empirik kuzatiladi. So- rokinning fikricha, individlarning vertikal oʻrin almashinuvida yetakchi kanallar boʻlib siyosiy, iktisodiy, professional (kasbiy) oʻrin alma- shish, armiya, cherkov singari tashkilotlarda yuqori lavozimlarni egallash; foydali nikoh va hokazo hisoblanadi.

= Adabiyotlar  
Falsafiy qomusiy lug'at
„OʻZBEKISTON FAYLASUFLARI MILLIY JAMIYaTI NAShRIYoTI“
„ShARQ“ NAShRIYoT-MATBAA AKSIYaDORLIK KOMPANIYaSI BOSh TAHRIRIYaTI
TOShKENT — 2004
Shadmehr Agili

Shadmehr Aghili(  1973-yil 27-yanvarda tug'ilgan) - eronlik estrada qo'shiqchisi, musiqachi, bastakor, musiqiy aranjirovkachi, prodyuser va betakror qo'shiqlar muallifi bo'lib,ilgari aktyorlik bilan shug'ullangan. U Erondagi inqilobdan keyingi musiqa madaniyatini jonlantirdi, Ahgili Eronning Tehron shahrida tug'ilgan va keyinchalik birinchi bo'lib Kanadaga ko'chib ketgan, ammo hozirda Los-Anjelesda yashaydi.

Biografiyasi

Karyera 
Aghili musiqa bilan yoshligidan shugullangan va pianino, gitara va skripka chalishni o'rgangan, Tehron musiqa konservatoriyasini tamomlagan. 

U bir muddat IRIB (Eronning rasmiy teleradiokompaniyasi) da ishlagan. U 1997-yilda o'zining "Bahar e Man " ( Mening bahorim ) nomli pianino, gitara va skripka chalgan instrumental musiqa albomini chiqardi. 1998-yilda yana Fasl e Ashenayi ( Tanish mavsumi ) albomi bir qancha hamkorliklar bilan ommaga taqdim qilindi. Keyingi Mosafer ( Sayohatchi ) nomli albomi ham jamoatchilik tomonidan yaxshi qabul qilindi. Agili o'sha yili Eronda eng ko'p sotilgan Par e Parvaz ( "Uchish qanotlari ") filmi bilan ham ekranlarda gavdalandi. U film uchun saundtrek ham yozgan. U shuningdek , "Shab-e Berahne" ( "Yalang'och tun ") filmida bosh rolni ijro etgan. 

Aghili Kanadaga ko'chib keldi va u yerda Nova Media bilan shartnoma imzoladi. Uning Kanadadagi birinchi albomi Khiali Nist ( Menga qiziq emas ), undan keyin Doori o Pashimani ( Ajralish va pushaymon ), Adam Forush ( Xoin ) va Popkorn kabi bir qancha albomlar yaratilgan. 

U juda maqtovga sazovor bo'lgan Tag'dirni ( Taqdir ) nomli albomini chiqardi.  Century Records bilan yangi shartnoma bo'yicha albom, 2009-yilda va 2012-yilda esa Tarafdaar ( On You Side ) Avang Music-da chiqarildi. 

Shadmehr Aghili ko'p qirrali rassom, skripkachi va musiqachidir. Pianino, gitara va skripkadan tashqari, u baʼzi yozuvlarda santur, mandolin, truba, garmonika,klaviatura, banjo va kotochaladi. Shadmehr 2010-yilda ham faol siyosiy trek yozishda davom etdi, fon musiqasi orqali yozilgan Eron Yashil Harakatini qo‘llab-quvvatlagan. Musiqadan erkinlik va erkinlikka erishish vositasi sifatida foydalanishga undagan. 2012 yilda qo'shiqchi Ebi bilan hamkorlikda u World Vision USA va World Vision Canadani qo'llab-quvvatlash uchun urushga qarshi "Roya ye Ma" (Global ravishda nashr etilgan "A Dream" ) albomini chiqardi.

Diskografiyasi

Albomlari

Qo'shiqlari

Soundtrack 
 2000 yil: Par-e Parvaz ("Uchish qanotlari") (xuddi shu nomdagi filmning saundtreklari)

 2001 yil: Shab-e Berahne ("Yalang'och tun") (xuddi shu nomdagi filmning saundtreklari

Yana qarang 

 *https://en.wikipedia.org/wiki/Persian_traditional_music
 *https://en.wikipedia.org/wiki/Music_of_Iran
 *https://en.wikipedia.org/wiki/Iranian_pop_music

Manbalar 

Yashayotgan insonlar
1973-yilda tugʻilganlar
Shadmehr aghili
Eronlik aktyorlar
Abu Amr Abdurrahmon ibn Amr

Auzaʼiy, Abu Amr Abdurrahmon ibn Amr—ilohiyotshunos, faqih, auzaʼiylik
mazhabi asoschisi.

Faoliyati 
707-yilda Baalbak shahrida tugʻilgan, Makkada-Ato ibn Abi Rabaldan, Madinada -
Muhammad az-Zuhriydan, Basrada – Vosil as-Salamoniydan saboq olgan. Suriyaga
qaytib, Damashqda yashagan, davlat xizmatida boʻlgan, soʻngra Qur’on ilmlaridan dars
bergan. 750-yil Suriyani zabt etgan abbosiylar qoʻshini qoʻmondoni Abdulloh ibn Ali bilan
janjallashib qolgan. Auzaʼiy uning taʼqib etishidan qochib Basraga, ustozi Vosil as-Salamoniy
huzuriga ketishga majbur boʻlgan. Yangi sulola bilan yarashgach, Auzaʼiy Suriyaga qaytib,
Bayrutda joylashgan va umrining oxirigacha shu yerni tark etmagan. Auzaʼiy 774-yilda vafot etgan. Uning qabri
hozirgacha ziyoratgoh hisoblanadi.

Talimoti 
Auzaʼiy Suriyaning imomi deb tan olingan, bu yerda uning izdoshlaridan alohida mazhab shakllangan. Uning tarafdorlari fikricha, huquq (fiqh)manbai faqat Qur’on va sunna boʻlib, ulardagi koʻrsatmalar hech qanday talqinsiz,
oʻzgarishsiz aynan qabul qilinishi lozim boʻlgan. Bu mazhab IX asrgacha Suriya va
Andalusiyada tarqalgandi. Suriyada uni shofi’iylik mazhabi, Andalusiyada esa -molikiylik
mazhabi siqib chiqargan. Lekin Auzaʼiyning qarashlari tizimi izsiz yoʻqolmagan, zero uning
shogirdlari orasida Sufyon as-Savriy (777—778-yil vafot etgan.) va Molik ibn Anas (795-yil vafot etgan.) -
ikki mazhab asoschilari boʻlgan. Molik ibn Anas orqali Auzaʼiyning qarashlari ash-Shofi’iyga
taʼsir oʻtkazgan, u esa oʻz navbatida Ahmad ibn Hanbal qarashlarining shakllanishiga
taʼsir qilgan.

Adabiyotlar
Abdulvahhob ibn Axmad

Shaʼroniy (yoki ash-Shaʼroviy), Abdulvahhob ibn Axmad—misrlik
mashhur soʻfiy va ilohiyotchi.

Faoliyati 

Saqiyat – Abu Shaʼra qishlogʻida 1493-yilda tugʻilgan, oʻz shajarasini
(asossiz ravishda) Ziyoniylar sulolasidan chiqqan Tlemsen hukmdorlariga, ular orqali
alaviy Muhammad ibn al-Hanafiyaga bogʻlagan. Qohirada yashab, ijod etgan. Shofi’iylik
fiqhini u Misrning atoqli faqihi Zakariyo al-Ansoriydan oʻrgangan. Ibn Arabiy qarashlari
unga katta taʼsir koʻrsatgan. Qohirada Shaʼroniy soʻfiy vaʼzxon sifatida tezda shuhrat
qozongan, tarafdorlari koʻpaygan. Badavlat qozi Abdulqodir al-Magʻoziliy unga atab
madrasa kurdirgan va vaqf sifatida bir qancha yer mulklari ajratib bergan. Shaʼroniy va uning
avlodlari undan merosiy foydalanish huquqini olganlar. Shu tufayli Shaʼroniy koʻp xayr-u sadaqalar qilgan, kambagʻallar, mayib-majruhlar, shuningdek, koʻp sonli muridlarini
boqqan, bular uning shuhrati yanada ortishiga sabab boʻlgan. Shaʼroniy 1565-yilda vafot etadi.
1774-yilda uning sagʻanasi
ustiga uning nomi bilan ataladigan masjid bunyod etilgan, u hozir ham saqlangan.
Masjid joylashgan koʻcha va yaqin atrofdagi mavze ham uning nomi bilan ataladi.

Taʼlimoti 
Shaʼroniy hadis, fiqh, soʻfiylik va boshqalarga oid 60 dan ziyod asar yozgan. Ibn Arabiyning kuchli taʼsiriga
qaramay, Shaʼroniy uning vahdat al-vujud taʼlimotini qabul qilmagan. U „maʼrifatli“ soʻfiylik
tarafdori boʻlib, fiqh va islom aqidalarini chuqur bilish har bir soʻfiy uchun shart deb
hisoblagan. U tavakkulni bir taraflama -har bir ishni Allohning irodasiga tashlab
qoʻyishni, bu bilan „qashshoqlikda kun kechiruvchi bekorchilar va tekinxoʻrlarni“
soʻfiylikda ortib borishiga qarshi chiqqan. Fiqh sohasida Shaʼroniy mezon nazariyasini ishlab
chiqqan, unga koʻra, islomdagi 4 asosiy mazhab oʻrtasidagi ixtiloflar asosan shariat
qoidalariga amal qilishga oid. Shaʼroniy fikrig koʻra, barcha mazhab asoschilari haq boʻlib, diniy
qonun negazida sobitqadam boʻlganlar. Ular oʻrtasidagi farq faqatgana shariatning u yoki
bu qoidasini „murakkablashtirish“ (tashdid) yoki „engillashtirish“ (taxfif)dan iborat
boʻlgan.

Adabiyotlar 
 

Shaxsiyatlar
Shaxsiyatlar loyihasi maqolalari
Shaxsiyatlar haqidagi chala maqolalar
Pavel Horváth

Pavel Horváth (; 1975-yil 22-aprelda tugʻilgan) — chexiyalik murabbiy va sobiq professional futbol yarim himoyachisi

Klublardagi faoliyati 
Pragada tugʻilgan Horváth 1991-yilda Sparta Pragada professional debyut qilgan. Keyin Jablonec klubiga oʻtdi. Ikki mavsumdan soʻng Slavia bilan shartnoma imzoladi. Toʻrt mavsumda ligada 27 ta gol urdi. Bu vaqt oraligʻida klub faqat ikkita mamlakat kubogini qoʻlga kirita oldi.

Horváthning Slaviada oʻynagan oʻyinlariga Portugaliyaning „Sporting“ klubi qiziqish bildirdi. Klub bilan shartnoma tuzdi, ammo asosiy tarkibdan joy ololmadi. 2002-yil yanvar oyida jamoadoshi Mbo Mpenza bilan birga Galatasaray SKga sotildi. Turkiya klubida ham kamdan-kam maydonga tushdi, bu esa 2002-yilgi mavsum FK Teplice bilan oʻtkazishga sabab boʻldi. Klub bilan ichki kubokni qoʻlga kiritdi.

Horváth 2006-yilda yana ikki mavsumga Spartaga koʻchib oʻtdi va klubda 2007-yilda birinchi marta milliy chempionatda gʻolib chiqdi. 2007- va 2008-yillarda Chexiya kubogini qoʻlga kiritishdi. Keyinchalik, 33 yoshida Viktoria Plzeň bilan shartnoma imzoladi, 2008—2009-yilgi mavsumda sakkiz ta gol urdi.

Horváth keyinchalik toʻrtinchi jamoasi bilan oltinchi marta ichki kubokni qoʻlga kiritdi. 2010-yilda Viktorianing sardori etib tayinlandi. Oʻsha yili Chexiyadagi yilning eng yaxshi futbolchisi mukofotida Liga shaxsi deb topildi.

Oʻttiz besh yoshli Horváth 2010—2011-yilgi mavsumda ham oʻynashda davom etdi va 26 oʻyinda sakkizta gol urdi, Plzeň esa oʻz tarixida birinchi marta liga chempioni boʻldi.

Munozara 
2007-yil sentyabr oyida Horváth „Sparta“ning Viktoria Jijkovga qarshi oʻyinida natsistlarning salomini aytgani uchun 200 000 chex kronusi miqdorida jarimaga tortildi. Voqea uchun uzr so‘radi va uning ishorasi noto‘g‘ri talqin qilinganini, faqat o‘z jamoasining shov-shuvlarini tinchlantirishga uringanini aytdi.

Xalqaro faoliyati 
Horváth Chexiya terma jamoasi safidagi debyutini 1999-yil 9-fevralda Belgiyaga qarshi oʻrtoqlik oʻyinida (1:0) o‘tkazdi. Uch yil ichida 19 ta o‘yin o‘tkazdi, UEFA Yevro-2000 uchun tarkibga kiritildi. Lekin ishtiork etmadi.

Faoliyat statistikasi

Klub

Xalqaro 

 Manba:

Yutuqlari

Klubda 
Slavia Prague

 Chexiya kubogi: 1996—1997, 1998—1999

Sporting

 Primeira Liga: 2001—2002

Teplice

 Chexiya kubogi: 2002—2003

Sparta Prague

 Chexiya Birinchi ligasi: 2006-07
 Chexiya kubogi: 2006—2007, 2007—2008

Viktoria Plzeň

 Chexiya Birinchi Ligasi: 2010—2011, 2012—2013, 2014—2015
 Chexiya kubogi: 2009—2010
 Chexiya Superkubogi: 2011-yil

Manbalar 

Sporting CP futbolchilari
Futbol yarim himoyachilari
Chexiya futbolchilari
Yashayotgan insonlar
1975-yilda tugʻilganlar
Erkak futbolchilar
Kıznefer (Tuzluca)

Kıznefer— Iğdır viloyatining Tuzluca tumaniga qarashli qishloq.

Tarixi 
Qishloq nomi 1918-yilgi davlat xujjatlarida Ğazanfer deb qayd etilgan. Qishloq 1928-yildan hozirgi nomini olgan.

Geografiyasi 
Qishloq Iğdır shahri markaziga 81 km, Tuzluca tuman markaziga 45 km uzoqlikda joylashgan.

Aholisi 
1886-yilda qishloqda 153 nafar kurd yashagan.

Manbalar 

Alifbo boʻyicha aholi punktlari  Turkiya qishloqlari
Alifbo boʻyicha aholi punktlari
Anton Belov

Anton Sergeyevich Belov () () (1986-yil 29-iyulda tugʻilgan) — rossiyalik professional xokkey himoyachisi. Anton Belov hozirda "Avangard Omsk" xokkey jamoasi bilan Kontinental xokkey ligasida (KHL) o‘ynamoqda. Anton Belov ilgari „CSKA Moscow“, „SKA SaInt PeterSburg“, „Dynamo Moscow“ kabi xokkey klublarida faoliyat olib borgan edi. Anton Belov, shuningdek, „Edmonton Oilers“ xokkey klubi bilan Milliy xokkey ligasida (NHL) bir mavsum oʻtkazgan edi.

Oʻyin faoliyati 
Anton Belov 2004—2005-yilgi mavsumda Rossiya Elit ligasi vakili „CSKA Moscow“ xokkey jamoasida ilk professional oʻyinini oʻtkazdi. Anton Belov „CSKA Moscow“ xokkey klubida toʻrt mavsum oʻynadi. Shundan soʻng, Anton Belov Kontinental xokkey ligasi (KHL) vakili „Avangard Omsk“ xokkey jamoasi safiga qoʻshildi. Anton Belov „Avangard Omsk“ xokkey klub bilan 2008-yildan 2013-yilgacha boʻlgan mavsumda (besh mavsum) klub safida oʻynadi.

2013-yilda Anton Belov oʻz faoliyatini NHLda davom ettirishga qaror qildi. 2013-yil 30-mayda Anton Belov „Edmonton Oilers“ xokkey klubi bilan bir yillik boshlangʻich darajadagi shartnoma imzolaganini eʼlon qildi. Anton Belov 2013—2014-yilgi mavsumni boshlash uchun jamoaning asosiy roʻyxatiga kiritildi. 2014-yil 10-yanvarda Anton Belov oʻzining NHLdagi birinchi golini „Pittsburgh Penguins“ xokkey klubi darvozaboni Jeff Zatkoff darvozasiga kiritishga muvaffaq boʻldi. KHLda eng yaxshi himoyachi sifatidagi maqomiga qaramay, Anton Belov „Edmonton Oilers“ klubi safidagi dastlabki mavsumida 57 oʻyinda 7 ochko toʻplash bilan yakunladi.

2014-yilning 16-aprelida erkin agent boʻlishga yaqinlashib qolgan Anton Belov „SKA Saint Petersburg“ xokkey klubi bilan Rossiya KHLga qaytish uchun toʻrt yillik foydali shartnoma imzoladi.

Anton Belov 2021—2022-yillarda Moskvaning „Dynamo Moscow“ xokkey klubi bilan bitta mavsum oʻtkazdi. Shundan so‘ng, Anton Belov 2022-yilning 3-mayida bir yillik shartnoma imzolab, sobiq klubi „Avangard Omsk“ xokkey klubi tarkibiga erkin agent sifatida qaytdi.

Faoliyat statistikasi

Muntazam mavsum va pley-off oʻyinlari

Xalqaro

Manbalar 

Yashayotgan insonlar
1986-yilda tugʻilganlar
Xokkeychilar
Xokkey
Rossiyalik sportchilar
Rossiya profissional xokkeychi
Irina Polyakova

Irina Vasilevna Polyakova (; 1961-yil 9-mart Kazanda tugʻilgan) — rossiyalik biatlonchi va changʻichi.Boʻlajak ob-havo dasturi olib boruvchining otasi harbiy muhandis boʻlib ishlagan. Oilada intizom birinchi oʻrinda boʻlgan. Ota-onasining asosiy maqsadi qizini koʻzlangan maqsadga intilishga va orzulariga erishishga oʻrgatish edi. Qattiq avtoritar tarbiya bejiz boʻlmaydi. Irina maktabni oltin medal bilan tamomlaydi.

Qishki Paralimpiya oʻyinlari chempioni va kumush medali sovrindori, koʻp karra jahon chempioni. Tayanch-harakat tizimi buzilgan sportchilar oʻrtasida changʻi va biatlon boʻyicha Rossiyada xizmat koʻrsatgan sport ustasi.

2011-yilda Xanti-Mansiyskdagi jahon chempionatidan soʻng u sport karyerasini yakunladi. Endi u Paralimpiya oʻyinlari gʻolibi va jahon chempioni Marta Zaynullinaning murabbiyi.

Rossiya televideniesida ob-havo maʼlumotchisi, bayramlarni tashkil qilish agentligini boshqaradi. Vera ismli qizi bor.

Jurnalistika va televidenie 
Irina Polyakova tarjimai holining professional bosqichi Rossiya Gidrometeorologiya markazida boshlandi, u yerda qiz aspiranturada oʻqidi. Ammo teleboshlovchi diplomini olishning iloji boʻlmadi. Tez orada Irina Birinchi kanalning „Xayrli tong“ dasturida ob-havo maʼlumotlarini oʻtkazishga taklif qilinadi. Polyakova uchun dastlab ish jarayoni qiyin kechdi. Qiz xaritani oʻzi chizishi va keyin turli burchaklardan suratga olish uchun kamerani mustaqil ravishda almashtirishi kerak edi.
1998-yilda yangi boshlovchi Meteo-TV kanalida ishlashga taklif qilindi. Kasbiy rivojlanish tezlik bilan amalga oshadi. 4 yildan soʻng Irina kanalning bosh muharriri lavozimiga koʻtarildi. Bu voqea kutilmagan, ammo Polyakova uchun yoqimli edi. 2006-yilda esa teleboshlovchiga MTV + dagi ob-havo kanali muharriri lavozimini taklif qilishdi. Irinaning ish joylari orasida NTV telekanali ham bor edi, u yerda boshlovchi Rossiyaning turli burchaklaridagi ob-havo bashorati bilan shugʻullangan.

Moskva davlat jismoniy tarbiya akademiyasining bitiruvchisi.

Mukofotlari 

 1-darajali „Vatanga xizmatlari uchun“ ordeni (2008-yil 11-iyun).
 Rossiyada xizmat koʻrsatgan sport ustasi (2002-yil).

Manbalar

Havolalar 

 Irina Polyakova  — Xalqaro Paralimpiya qoʻmitasi veb-saytidagi profil
 Irina Polyakova: Toʻrtta Olimpiada — bu chegara emas!
 #Odamlar dasturida Irina Polyakova bilan suhbat

Yashayotgan insonlar
1961-yilda tugʻilganlar
9-martda tugʻilganlar
Abu Homid Muhammad ibn Muhammad al-G’azoliy



Hayoti 

Gʻazzoliy, Abu Homid Muhammad ibn Muhammad al-Gʻazzoliy – yirik
ilohiyotchi olim, faylasuf. Tus shahri(Xuroson)da 1058-yilda tugʻilgan. Otasi ip yigiruvchilik bilan shugʻullangan. Gʻazzoliy otadan erta yetim qolgan. Otasining doʻsti tarbiya qilgan. Olimning Ahmad ismli ukasi ham boʻlgan.

Faoliyati 

Gʻazzoliy yoshlikdan ilmga tashna boʻlib ulgʻaydi. Nishopur sh.da ash’ariy ulamo
Juvayniy qoʻlida tahsil koʻrdi. Saljuqiylar vaziri Nizomulmulk huzurida Bagʻdodda xizmat
qildi, Nizomiya madrasasida faqih-mudarris sifatida faoliyat koʻrsatdi. Ismoiliylar
Nizomulmulkni oʻldirganidan soʻng R. haj bahonasida Bagʻdodni tark etib, Damashqda 11
yil yashadi. Keyinchalik Nizomulmulk oʻgʻli Faxrulmulk taklifi bilan yana Nizomiya
madrasasida mudarrislik qildi.

Asarlari 

Asosiy asarlari „Tahofut ul-falosifa“ („Faylasuflarni rad etish“), „Kimyoi saodat“ („Saodat
kimyosi“), „Ihyo ulum ad-din“ („Diniy ilmlarni tiriltirish“) va b.da R. islom ilohiyoti
tizimini ishlab chiqqan, uni falsafiy jihatdan asoslashga uringan. Anʼanaviy sunniylik
aqidalarini soʻfiylik ideallari bilan birga qoʻshib talqin etgan. Inson iroda erkinligi va ilohiy
taqtsir masalalarini koʻrib chiqib, „kasb“ („oʻzlashtirish“) gʻoyasini oldinga surgan. R.ga
koʻra, inson Alloh buyurgan yaxshi yoki yomon amallar orasidan oʻziga maqbulini tanlab
olishda ixtiyoriydir va shu bois, mazkur xatti-harakatlari oldindan belgilab qoʻyilishi
(taqdir)ga qaramay, ular uchun aynan insonning oʻzi mas’uldir. Bir necha asarlarida Gʻarb
musulmon faylasuflari, Aristotelning Sharqdagi izdoshlari (Forobiy, Ibn Sino va boshqalar) bilan
olamning yaratilganligi, Koinot abadiyligi, ruhning oʻlmasligi muammolari, sababiyat
nazariyasi va hokazo boʻyicha bahs yuritgan.Islom tafakkuri va oʻrta asr Yevropa
falsafasiga barakali taʼsir koʻrsatgan. Zamondoshlari tomonidan „Hujjat ul-islom“ („Islom
dalili“) deb ulugʻlangan.

Adabiyotlar 
 

Shaxsiyatlar
Shaxsiyatlar loyihasi maqolalari
Shaxsiyatlar haqidagi chala maqolalar
Darhan Kaletaev

Darxan Amanuly Kaletaev (1972-yil 14-oktyabrda tugʻilgan) — qozoq siyosatchisi, Qozogʻistonning Ukraina Respublikasidagi elchisi. 2020-yil 12-oktyabrdan 2022-yil 30-martgacha Qozog‘iston Respublikasining Moldova Respublikasidagi Favqulodda va Muxtor Elchisi lavozimiga bir vaqtda tayinlandi.

Biografiya

Erta hayot va taʼlim 
Kaletayev Priozyornoe  qishlog‘ida tug‘ilgan. 1994 yilda Sarsen Amanjolov nomidagi Sharqiy Qozog‘iston davlat universitetini tarix fakultetini tamomladi. 1996-1997 yillarda Davlat boshqaruvi akademiyasida tahsil olgan.

Karyera 
1995-1997-yillarda Qozog‘iston Respublikasi Vazirlar Mahkamasi huzuridagi Til qo‘mitasining 1-toifali mutaxassisi, yetakchi mutaxassisi, Qozog‘iston Respublikasi Milliy siyosat bo‘yicha davlat qo‘mitasi yetakchisi, bosh mutaxassisi, Bosh vazirning o‘rinbosari. Qozogʻiston Taʼlim va til siyosatini muvofiqlashtirish boshqarmasida ishladi. 2001 yilda Kaletaev Axborot va jamoat kelishuvi vazirligining ichki siyosat boshqarmasi yoshlar siyosati boshqarmasi boshlig‘i lavozimida ishladi. 2002-2004 yillarda Prezident Administratsiyasida sektor mudiri, ichki siyosat b mudiri lavozimida ishladi. 2004 yilda Kaletaev Prezident Administratsiyasi Ichki siyosat boshqarmasining ijtimoiy-siyosiy boʻlimi mudiri. 2005-2006-yillar oraligʻida Prezident Administratsiyasining ijtimoiy-siyosiy bo‘limi mudiri.

2006-yilda  boshqarmaning Davlat nazorati va tashkiliy ishlar bo‘limi boshlig‘i lavozimida ishladi. 2007-yil 12-yanvarda Kaletayev 2008-yil 13-oktyabrgacha Prezident Administratsiyasi rahbarining o‘rinbosari lavozimiga tayinlangan va u “Nur Otan” partiyasi raisining birinchi o‘rinbosari bo‘lgan. Kaletaev 2009 yilning noyabridan 2016 yil oktyabr oyigacha “Samruk-Kazina” milliy farovonlik jamg‘armasida boshqaruvchi direktori lavozimida ishladi.

2018-yil 4-aprel Kaletayev Din ishlari va fuqarolik jamiyati vaziri boʻldi. 2018-yil 29-iyun kuni Ijtimoiy rivojlanish vazirligi etib qayta tashkil etilguncha faoliyat olib bordi.  Oradan ko‘p o‘tmay, Kaletaev 2018-yil 3-iyulda uning vaziri bo‘ldi 

2019-yil 1-martdan  2019-yil 25-martga qadar Qozog‘iston Bosh vaziri devoni rahbari lavozimiga tayinlangan, Kaletayev Qozog‘iston Prezidenti Administratsiyasi rahbarining birinchi o‘rinbosari lavozimini egallagan.

2020-yil 22-fevralda Kaletayev Qozog‘istonning Ukrainadagi elchisi etib tayinlandi.

Manbalar 

Yashayotgan insonlar
1972-yilda tugʻilganlar
David Hovorka

David Hovorka (; 1993-yil 7-avgustda tugʻilgan) — Chexiyalik professional futbolchi, Fortuna Ligasining „Slavia Prague“ klubi yarim himoyachisi.

Klublardagi faoliyati 
Hovorka 2002-yilda 9 yoshida SK Krochelavidan Sparta Praguega oʻtgan va yoshligining koʻp qismini shu klubda oʻtkazgan.

Sparta Prague 
2012-yilda asosiy jamoa tarkibiga kirgan, ammo klub uchun ligada oʻynay olmagan.

Hradec Královéga ijara 
2014-yil yanvar oyida Chexiya milliy futbol ligasi jamoasi Hradec Královéga sotib olish opsiyasi bilan ijaraga oʻtdi. Professional ligadagi debyutini 2013-yilning 21-martida SK Dynamo České Budějovicega qarshi safarda (1:1) oʻtkazdi. Atigi yettita liga oʻyinida maydonga tushdi va mavsum oxirida Spartaga qaytdi.

Viktoriya Jijkovga ijara 
2014—2015-yilgi mavsumda ikkinchi toifadagi boshqa klub Viktoria Žižkovga bir yilga ijaraga oʻtdi. Liganing 29 uchrashuvida maydonga tushib, birorta ham gol urolmagan.

Liberec 
2015-yilning yozida Chexiya birinchi ligasi vakili Liberec bilan uch yillik shartnoma imzoladi. Birinchi ligada debyutini 27-iyul kuni oʻz uyida „Mladá Boleslav“ga qarshi oʻyinda (4:2) oʻtkazdi. Professional ligadagi debyut golini 2016-yil 11-may kuni Trinity Zlínga qarshi oʻyinda (4:3) urgan. Liberec bilan ketma-ket ikki yil Yevropa Ligasi guruh bosqichida o‘ynadi.

Sparta Praguega qaytish 
2017-yilning 2-fevralida Hovorka oʻsha paytda jiddiy jarohat olganiga qaramay, sobiq jamoasi Sparta Praguega oʻtgani maʼlum boʻldi.

Jablonecga ijara 
2018—2019-yillarda FK Jablonecda bir yil ijarada oʻynadi.

Slavia Prague 
2019-yilning yozida Slavia Praguega oʻtdi va Chempionlar ligasi doirasida Interga qarshi oʻyinda asosiy tarkibda maydonga tushdi.

Xalqaro faoliyati 
Hovorka birorta yoshlar terma jamoasida o‘ynamagan boʻlsa-da, 2017-yil avgust oyida jahon chempionati saralashida Germaniya va Shimoliy Irlandiyaga qarshi o‘yin uchun Chexiya terma jamoasiga chaqirildi. Chexiya terma jamoasi safidagi debyutini 2020-yilning 7-oktabr kuni Kiprga qarshi o‘rtoqlik uchrashuvida o‘tkazdi.

Faoliyat statistikasi

Klub

Yutuqlari 
SK Slavia Prague

 Chexiya Birinchi ligasi: 2019—2020

Manbalar 

Futbol himoyachilari
Chexiya futbolchilari
Yashayotgan insonlar
1993-yilda tugʻilganlar
Erkak futbolchilar
Termal (Yalova)

Termal — Yalova viloyatidagi tuman. Tuman markazi boʻlgan Termal shaharchasi Yalova shahridan 12 km uzoqlikda joylashgan. U oʻz nomini bu yerdagi termal buloqlardan olgan.

Bu yer dunyoda mashhur termal buloqlarida koʻplab sayyohlarni qabul qiladigan muhim turizm markazidir.

Termal shaharchasi yangi aholi punktidir. U Gökçedere va Üvezpinar qishloqlarining birlashishi natijasida paydo bo‘lgan. Aholisi asosan 93 Harbi urush muhojiri boʻlgan gruzinlar, laz va bolqon muhojirlaridan tashkil topgan bu ikki qishloq 1992-yilda shaharchaga aylantirilgan. Bu shaharcha 1995-yilda Termal nomi bilan tumanga aylangach, Termal shaharchasi tuman markaziga aylandi. Goʻkçedere va Üvezpinar bugungi kunda termal shahrining mahallalaridir. Termal tumanidagi Akköy va Yenimahalle qishloqlari aholisining ko‘p qismini 93 Harbi keyin Hopa tumani va Chala vodiysidan ko‘chib kelgan lazlar va Maçaheli viloyatidan ko‘chib kelgan gruzinlar tashkil etadi.

Mahalliy saylovlar

Umumiy saylovlar

Manbalar

Havolalar 

 Yalova Valiliği Çınarlı Yol
Turkiya tumanlari
Alifbo boʻyicha aholi punktlari
Abu Abdulloh Muhammad ibn Yazid ibn Moja ar-Rab’i al-Qazviniy

Ibn Moja, toʻliq ismi Abu Abdulloh Muhammad ibn Yazid ibn Moja ar-Rab’i al-Qazviniy
– yirik muhaddis.

Hayoti 

Ibn Moja 824-yilda Qazvin shahrida tugʻilgan. U hofiz, toʻgʻrisoʻz tanqidchi, keng fikrli
olim boʻlgan. U yoshligidan Payg‘ambar (sav)ning hadislari va b. diniy ilmlar bilan
shugullana boshlagan. Hadis yigʻish niyatida Iroq, Hijoz, Shom, Misr, Kufa, Basra va
islom olamining boshqa shahar va davlatlariga sayohat qilib, koʻplab shayx,
muhaddislardan dars olgan, bahs va munozaralarda ishtirok etgan va hadis ilmining
yetuk bilimdoni darajasiga yetishgan. Ibn Moja koʻplab shogirdlar yetishtirgan.

Asarlari 

Ibn Mojaning eng yirik asarlari sirasiga „Kitob as-Sunan“
(„Paygʻambar sunnati haqida“), „Tafsir al-Qur’on al-Karim“ („Qur’oni karimga tafsir“),
„Kitob at-Tarix“ („Tarix kyitobi“). Ibn Moja ijodining bosh asari boʻlmish „Sunan“ asarini
musulmon olimlarining koʻpchiligi „Sihah as-sitta“ („Olti sahih hadislar toʻplami“)ga
oltinchi toʻplam sifatida kiritganlar. Uning ushbu asari 32 qism, 1500 bobdan iborat
boʻlib, 4341 ta hadis jam qilingan, ulardan 3002 tasi beshta „Sahih“ toʻplamlariga
berilgan hadislar bilan mos keladi. 1339 ta hadis qoʻshimcha hisoblanadi. Ibn Moja „Sunan“
asariga Al-Hofiz Jaloliddin as-Suyutiy (1505 y. v.e.) va Shayx as-Sindi al-Madiniy (1725
y. v.e.) sharxlar yozishgan.

Adabiyotlar 

 

Shaxsiyatlar
Shaxsiyatlar loyihasi maqolalari
Shaxsiyatlar haqidagi chala maqolalar
Behn Wilson

Bevan Alexander Behn Wilson () (1958-yil 19-dekabr) kanadalik sobiq professional xokkey himoyachisi hisoblanadi. Behn Wilson „Philadelphia Flyers“ va „Chicago Black Hawks“ xokkey klublari uchun Milliy xokkey ligasida (NHL) toʻqqiz mavsum oʻynagan.

Yoshligida Behn Wilson 1971-yilda Quebecdagi Xalqaro Pee-Wee xokkey turnirida Toronto shahridagi kichik xokkey jamoasi bilan oʻynagan.

Behn Wilson OMJHLda 1975—1977-yillarda „Ottawa 67’s“, 1976—1977-yillarda „Windsor Spitfires“ va 1977—1978-yillarda „Kingston Canadians“ kabi xokkey klublarida faoliyat olib bordi. Faoliyatidagi 163 oʻyinda Behn Wilson 154 ochko (35 gol — 119 golli uzatma) qayd etgan edi. Behn Wilson, shuningdek, 14 ta pley-off oʻyinida 9 ochko (4 gol — 5 golli uzatma) qayd etdi. Behn Wilson 1976—1977-yilgi mavsumning bir qismini IHL vakili „Kalamazoo Wings“ xokkey klubi tarkibida oʻtkazdi. Behn Wilson klub bilan 13 ta oʻyinda maydonga tushib, toʻqqiz ochko (2 gol — 7 golli uzatma) yigʻdi. Behn Wilson „Philadelphia Flyers“ xokkey klubi safiga 1978-yilgi NHL kirish loyihasida oltinchi oʻrindagi tanlov asosida qabul qilindi.

Behn Wilson 1983—1984-yillarda 59 oʻyinda maydonga tushib, („Chicago Black Hawks“ xokkey klubi tarkibida) 32 ochko (10 gol — 22 golli uzatma) yigʻdi. 1984—1985-yillarda Behn Wilson 33 ochko (10 gol —23 golli uzatma) qayd etdi va 15 pley-off oʻyinida toʻqqiz ochko (4 gol —5 golli uzatma) qoʻshdi. Behn Wilson 1985—1986-yilgi mavsumni juda samarali oʻtkazdi. Bu mavsumda Behn Wilson 69 ta oʻyinda 51 ochko (13 gol — 38 golli uzatma) toʻpladi. U bel jarohati tufayli butun 1986—1987-yilgi mavsumini o‘tkazib yubordi, ammo 1987—1988-yillarda 58 ta o‘yinda 29 ochko (6 gol —23 golli uzatma) toʻplashga muvaffaq boʻldi. 1988-yil 3-oktyabrda Behn Wilson „Vancouver Canucks“ xokkey klubi safiga qoʻshildi. Ammo Behn Wilson 1988—1989-yilgi mavsumda belidagi jarohati tufayli hech qanday oʻyinda ishtirok etmadi.

Behn Wilson 1988—1989-yilgi mavsumidan keyin nafaqaga chiqdi.

Faoliyat statistikasi

Manbalar 

Yashayotgan insonlar
1958-yilda tugʻilganlar
Kanada xokkeychilari
Remontantlik

Remontantlik – oʻsimlikning vegetatsiya davrida yoki yil davomida bir necha marta gullash qobiliyati. Bu atama ayniqsa atirgullarga nisbatan qoʻllanadi va bu qobiliyatga ega boʻlgan atirgullar „takroriy gullash“ yoki remontant deb ataladi. Bu atama oʻn toʻqqizinchi asrda fransuz remonter feʼli yoki „yana paydo boʻlish“ soʻzidan kelib chiqqan.  Bunday qobiliyatga ega boʻlmagan atirgullar „yozda gullash“, „bir marta gullash“ yoki tiklanmaydigan deb nomlanadi.

Remontansiya bogʻdorchilikning orzu qilingan xususiyati deb hisoblanganligi sababli, u atirgul duragaylari tomonidan tanlanadi. Rosa chinensis naslidan olingan remontant atirgullar Xitoyda kamida ming yil davomida yetishtirilgan,  Ammo Evropada ilk marta remontansiyaga ega boʻlgan bog 'atirgullari kuz damaskalari boʻlib, ular birinchi marta XVII asrda „Quatre Saisons“ navining kiritilishi bilan paydo boʻlgan. .  XVIII asrning oxirida Rosa chinensis shakllari Evropaga kiritilganda, ular va Evropa atirgullari oʻrtasidagi keyingi duragaylanish, oxir-oqibat, bugungi kunda mavjud boʻlgan turli xil remontant bog 'duragaylarining paydo boʻlishiga olib keldi.

Manbalar 

Gullar
Tomáš Hübschman

Tomáš Hübschman (; 1981-yil 4-sentabrda tugʻilgan) — Chexiyalik professional futbolchi, FK Jablonec jamoasida oʻynaydi. Markaziy himoya hamda yarim himoya amplualarida oʻynay oladi.

Klublardagi faoliyati

Sparta Prague 
Hübschman besh yoshida Sparta Pragueda, yoshlar safida oʻynashni boshlagan va 1998-yilda oʻzining birinchi professional shartnomasini imzolagan. 2004-yilning yozida Shakhtar Donetskga qoʻshilgan. Hübschman 2001—2002-yilgi mavsumda Jablonecga ijara asosida qoʻshilganidan keyin tanilgan. 2002-yilda Spartaga qaytib keldi va 2002—2003-yilgi UEFA Chempionlar Ligasida 11 ta oʻyin oʻtkazdi. 2003—2004-yilgi mavsumda klub bilan Chempionlar ligasining 2003—2004-yilgi final bosqichiga chiqqan. Ichki kubok finalida ashaddiy raqiblar Baník Ostravani 2:1 hisobida magʻlub etib, mavsumni Chexiya kubogi gʻolibi sifatida yakunlashdi

Shakhtar Donetsk 
Oʻz vatanidagi bir necha muvaffaqiyatli mavsumdan soʻng Hübschman 3 million yevro evaziga „Shakhtar“ga oʻtdi. Jamoaning asosiy tarkib oʻyinchisi boʻldi va dastlabki ikki mavsumida klub ikkita liga chempionligini qoʻlga kiritdi. 2009-yilda UEFA kubogi chempioniga aylandi.

Baumit Yablonec 
2014-yilning iyulida Hübschman klub bilan ijaraga olinganidan 13 yil oʻtib, Baumit Jablonecga qaytdi va uch yillik shartnoma imzoladi.

Xalqaro faoliyati 
Hübschman Chexiyani turli yoshlar darajasida himoya qilgan va 2001-yilgi FIFA U-20 Jahon chempionatida oʻz mamlakatining 20 yoshgacha boʻlgan terma jamoasi sardor boʻlgan. Shuningdek, 2002-yilda UEFA U21 chempionatida Chexiya terma jamoasi bilan gʻolib chiqqan. Keyin UEFA Yevro-2004da milliy terma jamoada oʻynadi. 2006-yilgi FIFA Jahon chempionati saralash bosqichida bir nechta oʻyinlarda ishtirok etdi

Faoliyat statistikasi

Klubda

Yutuqlari 
Sparta Prague

 Chexiya Birinchi ligasi: 1999-2000, 2002—2003
 Chexiya kubogi: 2003—2004

Shakhtar Donetsk

 Vyshcha Liha/Ukraina Premyer-ligasi: 2004—2005, 2005—2006, 2007—2008, 2009—2010, 2010—2011, 2011—2012, 2012—2013, 2013—2014
 Ukraina kubogi: 2007—2008, 2010—2011, 2011—2012, 2012—2013
 Ukraina Superkubogi: 2005, 2008, 2010, 2012, 2013
 UEFA kubogi: 2008—2009

Manbalar

Havolalar 

 
UEFA Yevro 2012 oʻyinchilari
UEFA Yevro 2004 oʻyinchilari
Chexiya futbolchilari
Futbol himoyachilari
1981-yilda tugʻilganlar
Yashayotgan insonlar
Erkak futbolchilar
Koreys milliy „Ttakji“ oʻyinchogʻi

Ttakji (koreyscha : 딱지) - qogʻozni yigʻish orqali yasalgan anʼanaviy koreys oʻyinchoqlarining bir turi. Qolaversa, Ttakjichigi (koreyscha : 딱지치기) ttakji yordamida oʻynaladigan oʻyin boʻlib, raqib ttakjisini yerga qoʻyib, oʻz ttakjisini urib, raqib ttakjisini varaqlash orqali gʻalaba qozonish uchun oddiy oʻyindir. Qovurilgan idish va burish deb ataladigan texnikalar ham mavjud. Agar raqibning ttakjisi ttakjiyingizning tepasida boʻlsa, siz ttakjini yuqoriga koʻtarib, agʻdarishingiz mumkin.

Chjangji 
Chjangji yoki Komuttakji — kauchuk yoki yumshoq plastmassadan tayyorlangan ttakji deyiladi. Pokemon kabi turli xil belgilar shaklida yaratilgan. Baʼzi hollarda plastifikatorlarning qoʻshilishi bahsli boʻlhan vaziyat ham boʻlgan.

Oʻxshash 

 Tumanlar
 Tajo
 Menko
 Komuttakji

Oʻyinchoqlar
Petr Jiráček

Petr Jiráček (; 1986-yil 2-martda tugʻilgan) — Chexiyalik futbolchi, yarim himoyachi.

Faoliyati

Klubda 
Jiráček 10 yoshida „Banik Sokolov“ klubida futbol oʻynay boshlagan va ikki professional mavsum oʻtkazgandan soʻng, FC Viktoria Plzeňga oʻtgan. „Viktoria“ bilan ligada roppa-rosa 100 ta oʻyin oʻtkazdi. 2010—2011-yilgi Chexiya chempionatida klub bilan gʻolib chiqdi va klub tarixda oʻsha paytgacha hech qachon chempion boʻlmagan edi. Bu unvon ularga 2011—2012-yilgi UEFA Chempionlar Ligasida ham oʻynash imkoniyatini berdi. Guruh bosqichida Barcelona va Milandan keyin uchinchi oʻrinni egalladi. Jiráček yevrokuboklarda faqat bitta uchrashuvda maydonga tusha olmadi. Shuningdek, klubda 2009—2010-yilgi Chexiya kubogi va 2011-yilgi Chexiya Superkubogini qo‘lga kiritdi.

2011-yilning dekabr oyida Jiráček Germaniya Bundesligasi vakili VfL Wolfsburg bilan toʻrt yarim yillik shartnoma imzoladi. Toʻrtinchi liga oʻyinida dubl qayd etdi, SC Freiburgga qarshi 3:2 hisobida gʻalaba qozonishdi. Fevral oyi oxirida jarohat oldi, bu uning bir qator oʻyinlarni oʻtkazib yuborishiga va mavsumning qolgan qismida bir necha marta zaxira oʻyinchisi boʻlishiga olib keldi.

2012-yil 26-avgust kuni VfL Wolfsburg bosh murabbiyi Felix Magath Jiráček Wolfsburgda boʻlganida taassurot qoldira olmagani uchun nomaʼlum toʻlov evaziga Hamburger SVga oʻtishini tasdiqladi.

Milliy terma jamoa 
2011-yil sentabrida Shotlandiyaga qarshi o‘yinda milliy terma jamoada debyut qildi va tez orada Michal Bílek qoʻl ostida jamoaning asosiy tarkib futbolchisiga aylandi. Ilk golini Yevro-2012 saralash pley-offida Chernogoriyaga qarshi oʻyinda (1:0) kiritdi.

UEFA Yevro-2012 chorak finaliga chiqishida jamoada muhim rol oʻynadi Turnirda ikkita gol urdi, ikkalasi ham guruh bosqichida, mos ravishda Gretsiya va Polsha darvozalariga kiritdi.

Faoliyat statistikasi

Klubda

Xalqaro gollari

Yutuqlari 

 Viktoria Plzeň

 Chexiya kubogi: 2009—2010
 Chexiya Birinchi ligasi: 2010—2011
 Chexiya Superkubogi: 2011

Manbalar 

Futbol yarim himoyachilari
UEFA Yevro 2012 oʻyinchilari
Chexiya futbolchilari
Yashayotgan insonlar
1986-yilda tugʻilganlar
Erkak futbolchilar
Qamoq daraxti

Qamoq daraxti - bu odamni qamoqqa olish uchun ishlatiladigan har qanday daraxt, odatda mahbusni daraxtga zanjirband qilish orqali. Qamoq daraxtlari 19-asr oxiri va 20-asr boshlarida Arizona hududidagi Amerika chegarasida ishlatilgan; qamoq daraxtlari Avstraliyada ham foydalanilgan. Bir necha qamoq daraxtlari bugungi kungacha saqlanib qolgan.

 Gleeson qamoqxonasi daraxti : Arizona shtatidagi Tombstone yaqinidagi Glison arvoh shaharchasidagi katta eman daraxti. Daraxt tanasiga o'ralgan qalin metall sim va zanjir mahbuslarni zanjirband qilish uchun kishan bilan ishlatilgan. 1909 yilda yog'ochdan yasalgan asl qamoqxona binosi qurilishidan oldin foydalanilgan
 Jannat qamoq daraxti: Ularning o'rtasida log zanjiri bo'lgan juft eman daraxtlari. Mahbuslar zanjirga kishanlangan. Arizona shtatidagi Paradise arvoh shaharchasida joylashgan.
 Ruby qamoq daraxti: Arizona shtatining Rubi shahridagi mesquite daraxtlari 1936 yilda hozirgi beton qamoqxona binosi qurilishidan oldin mahbuslarni zanjirband qilish uchun ishlatilgan.
 Wickenburg qamoq daraxti: mahbuslar uchun zanjir va kishanli 200 yoshli mesquite daraxti. Arizona shtatining Wickenburg shahrida joylashgan va 1863-1890 yillarda ishlatilgan. Dastlabki Vikkenburg kon lageri bilan tarixiy aloqasi uchun saqlangan.
 Wyndham Boab qamoqxona daraxti : G'arbiy Avstraliyaning Wyndham shahridan janubda joylashgan katta boab daraxti 1890-yillarning oxirlarida shaharga yo'lda aborigen mahbuslar uchun qamoqxona sifatida ishlatilgan. Boshqa qamoq daraxtlaridan farqli o'laroq, mahbuslar boabning ichi bo'sh tanasi ichida saqlanishi kerak edi, garchi ichkarida joy bo'lmasa, mahbuslar tashqaridagi daraxtga zanjirband qilingan. Derbidagi shunga o'xshash daraxt ham xuddi shu maqsadda ishlatilgan deb o'ylangan, ammo undan foydalanishni tasdiqlovchi dalillar yo'q.

Shu kabi qamoqxonalar 

 Arivaka qamoqxonasi: Tuproqdagi beton plita, markazga ikkita metall panjara o'rnatilgan, u yerda mahbuslar uchun og'ir log zanjirlar biriktirilgan. Arizona shtatining tarixiy Arivaka shahrida joylashgan.
 Greaterville qamoqxonasi: erdagi katta teshik. Mahbuslarni yuqoriga yoki pastga tushirish uchun arqon ishlatilgan. Arizona shtatidagi Greaterville sharpa shaharchasida joylashgan.
 Tubac qamoqxonasi: mahbusni ushlab turish uchun erga bir juft oyoq dazmollari bilan yog'och ustun. Oyoq dazmollari dastlab Arizona shtatining Tubak shahridagi qamoqxona sifatida foydalanishdan oldin mahbuslarni ustunga zanjirband qilish uchun ispan kemasida ishlatilgan. Ular hozir Tubac Presidio Davlat tarixiy bog'i muzeyida namoyish etilmoqda.

Yana qarang 

 Osilgan daraxt (AQSh)
 Dule daraxti
 Bir xonali qamoqxona

Manbalar
Herma Studeny

Herma Studeny (1886 yil 4 yanvar - 1973 yil 28 iyun) nemis skripka virtuozisi, {Kitob manbasi|last=Cohen|first=Aaron I.|url=https://www.worldcat.org/oclc/16714846|title=International encyclopedia of women composers|date=1987|isbn=0-9617485-2-4|edition=Second edition, revised and enlarged|location=New York|oclc=16714846}} bastakor </ref> va bugungi kunda "Skripka kitobi" ni yozishi bilan eslab qolingan. </ref>

StudenyMyunxenda ":0">Cohen, Aaron I. (1987). International encyclopedia of women composers (Second edition, revised and enlarged ed.). New York. ISBN 0-9617485-2-4. OCLC 16714846.</ref> Germine Niemeczek va shifokor Alfred S. Studeny oilasida tavalud topgan. U 1921 yilda rassom Yuliy Nitshega turmushga qurgan.

Studeny skripkachi sifatida 1903 yilda debyut qilgan. U Praga konservatoriyasida o’qiydi,o’qish davrida  Antonin Dvorak va Otakar Sevchik, keyinroq Richard Shrammeldan  tahsil oldi. =":2">Studenining shogirdlari orasida Jozef “Nipso” Brantner,  Xuan Volfgang Granat,  Gerbert Xirshman, Maykl Mann va Gerxard Seyts bor edi.  Uning nashrlari quyidagilani o’z ichiga olgan

Kitoblar 

 Skripka kitobi </ref>

 Shisha tog': Mening hayotimdan </ref>

 Minrellar yo‘llari: she’rlarStudeny, Herma. "Katalog der Deutschen Nationalbibliothek". portal.dnb.de (in German). Retrieved 2021-10-19.{{cite web}}: CS1 maint: url-status (link)
CS1 maint: url-status
CS1 German-language sources (de)</ref>

Musiqa 

 Skripka uchun to'rtta suite

Manbalar 

1973-yilda vafot etganlar
1886-yilda tugʻilganlar
German
Germaniya-Afg'oniston aloqalari
Germaniya Bayramlari
Germaniya Banklari
Germaniya Adabiyoti
Germaniya sheriyati
Germaniya tarixi